Document ID: 32007R0923

ΚΑΝΟΝΙΣΜΌΣ (ΕΚ) αριθ. 923/2007 ΤΗΣ ΕΠΙΤΡΟΠΉΣ
της 1ης Αυγούστου 2007
για την τροποποίηση του κανονισμού (ΕΚ) αριθ. 1623/2000 όσον αφορά ορισμένες προθεσμίες στο πλαίσιο της απόσταξης των υποπροϊόντων οινοποίησης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς (1), και ιδίως το άρθρο 33,
Εκτιμώντας τα ακόλουθα:
(1)
Τα άρθρα 45, 59 και 61 του κανονισμού (ΕΚ) αριθ. 1623/2000 της Επιτροπής, της 25ης Ιουλίου 2000, ο οποίος περιλαμβάνει τις εκτελεστικές διατάξεις του κανονισμού (ΕΚ) αριθ. 1493/1999 για την κοινή οργάνωση της αμπελοοινικής αγοράς όσον αφορά τους μηχανισμούς της αγοράς (2), προβλέπει ορισμένες προθεσμίες σχετικά με την απόσταξη των υποπροϊόντων οινοποίησης. Λόγω του ότι σε ορισμένα κράτη μέλη υπάρχουν λίγα οινοπνευματοποιεία, τα εν λόγω κράτη μέλη δυσκολεύονται να ολοκληρώσουν αυτή την απόσταξη εντός των προβλεπόμενων προθεσμιών. Θα πρέπει συνεπώς να παραταθούν οι προθεσμίες αυτές.
(2)
Δεδομένου ότι η προθεσμία παράδοσης των υποπροϊόντων στα οινοπνευματοποιεία η οποία προβλέπεται στον ισχύοντα κανονισμό λήγει στις 15 Ιουλίου της τρέχουσας περιόδου, ο παρών κανονισμός ισχύει από τις 15 Ιουλίου 2007.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1623/2000 τροποποιείται ως εξής:
1)
Στο άρθρο 45 παράγραφος 1 το τέταρτο εδάφιο αντικαθίσταται από το ακόλουθο κείμενο:
«Κατά παρέκκλιση των διατάξεων του πρώτου εδαφίου η προβλεπόμενη στο πρώτο εδάφιο προθεσμία παρατείνεται, όσον αφορά τις περιόδους 2004/05, 2005/06 και 2006/07, έως τις 31 Αυγούστου της επόμενης περιόδου.».
2)
Στο άρθρο 59 το τρίτο εδάφιο αντικαθίσταται από το ακόλουθο κείμενο:
«Κατά παρέκκλιση των διατάξεων του πρώτου εδαφίου η προβλεπόμενη στο πρώτο εδάφιο προθεσμία παρατείνεται, όσον αφορά τις περιόδους 2004/05, 2005/06 και 2006/07 έως τις 15 Σεπτεμβρίου της επόμενης περιόδου.».
3)
Στο άρθρο 61 παράγραφος 3 το δεύτερο εδάφιο αντικαθίσταται από το ακόλουθο κείμενο:
«Ωστόσο, όσον αφορά τις περιόδους 2004/05, 2005/06 και 2006/07 η προθεσμία που προβλέπεται στο πρώτο εδάφιο παρατείνεται έως τις 15 Σεπτεμβρίου της επόμενης περιόδου.».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από τις 15 Ιουλίου 2007.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Αυγούστου 2007.

Labels: 3
17
6